JohanHeinsen/ENO huggingface dataset:
Aalborgs Stifts Adresseavis, 1826-02-01
Fra Pressen i Viborg er udkommen: Haandbog for den læsende Ungdom, 10de Oplag, 13 Ark stor. Uagtet denne Udgave er forøget, hvad Udtoget af Geographien og Retskrivningslæren angaaer, sælges den dog, som forhen, i Materie, for 3 Rbmk. Tegn, eller sammes Værdie i Sølv. Hos mine sædvanlige Commissionærer kan den bestilles. Viborg, den 30te Januari 1826. A. F. Just.
Aalborgs Stifts Adresseavis, 1826-02-01
Til næstkommende Flyttetid ønskes en Beboelse af 5 Værelser, Kjøkken, Spisekammer &c., helst ved Vesteraae, Bispens eller Jomfrue Annegade. Addresse-Contoiret anviser den Søgende.
Aalborgs Stifts Adresseavis, 1826-02-01
De Værelser, som beboes af Toldbetjent Kruse Lund paa Søndergade, blive ledige til Paaske Flyttetid, og bortleies af Peder Hassing.
Aalborgs Stifts Adresseavis, 1826-02-01
Auctioner. Torsdagen den 16de Februarii førstkommende, om Formiddagen Kl. 10, bliver ved offentlig Auction, som afholdes paa Hovedgaarden Nørlund bortsolgt endeel Kreature bestaaende af Heste, Køer, Qvier, Stude, Faar, samt noget Boehave, m. m., som hos Nørlunds Godses Bønder er udpantet for kongelige Skatter, hvilket, saavelsom at Betalingen for det Kjøbte erlægges ved Hammerslaget, eller naar paafordres, herved bekjendtgjøres. Nørlund den 26de Januarii 1826. Rasmussen.
Aalborgs Stifts Adresseavis, 1826-02-02
Rusland. Det dirigerende Senat har i dets Møde af 28de December besluttet at oprette Keiser Alexander et National Mindemærke, bestaaende i en kolossal Staty af den Monark, hvis Minde vil være Fædrelandet evig dyrebart, som hans Velgierninger ere undslettelige i hver Russers Hjerte. Monumentet faaer denne Jndskrift: "Rusland for Alerander den Første." Den høisalige Keisers jordiske Levninger kunne ikke ventes til Petersborg før Februar Maaneds Udgang. Liigtoget er den 7de Junuar opbrudt fra Taganrog. Ved hver Kirke underveis gjøres Holdt, medens der afholdes Gudstjeneste. Ved denne højtidelige Lejlighed udtaler Russernes Kjerlighed sig tydelig for deres tabte Fader. Fra alle Stæder og Byer indkomme Bønner og at vise ham den sidste Ære, og saaledes bliver Monarken, hvis hele Liv var ofret Folkets Vel, nu af dette samme Folk baaren paa Skuldrene over Moskov til Petersborg, en Vei af næsten 200 Mile. Ved Ankomsten til Residentsen vil Liget blive udstilt til Skue i den Kasanske Metrolopitankirke. Hs. Maj. Keiserinde, Elisabeth har ladet sig overtale til, kun at følge Liget til Charkow og derfra tiltræde Reisen direkte til Petersborg.
Aalborgs Stifts Adresseavis, 1826-02-02
Norge. Aar-Fjordens Præstegield i Fosens Fogderi, den 1ste December. Jfølge nøiagtig Optælling have Ulvene, siden 1ste Januar f. A. i Aae Fjords Præstegield dræbt og ødelagt 15 Heste og Føl, 9 Køer og Kalve, 282 Faar, 216 Gjeder, 1 Sviin, foruden Hunde, og Katte, tilsammen et Beløb af 549 Huusdyr, deraf 480 allene i Aae Hovedsogn, som bestaaer af 62 beboede Gaarde. Den Byrde, hvorunder dette fattige Præste gjeld i denne Henseende sukker, er frygtelig: thi allerede nu ere flere Familier berøvede alle deres Smaa Kreature, og efter al Sandsynlighed, hvis det saaledes skal vedblive, ville de fleste inden faa Aar være ruinerede. J de sidste 3 Aar er disse Rovdyrs Mængde uhyre tiltaget, og uagtet der paa enhver Gaard maa holdes 2, 3 til 4 voxne Mennesker for at vogte Kreaturerne paa Græsgangene, hjælper det dog kun Lidet, da Udyrenes Diærvhed er ligesaa stor som deres Behændighed. De Midler, man har brugt for at udrydde dem, have hidtil viist sig uvirksomme; og utvivlsomt vilde det være, at en Mand, der godt forstod at dræbe dem, enten med Gift eller paa anden Maade, baade med Glæde af Bygden vilde blive lønnet og tillige vilde kunne gjøre sig en fordeelagtig Jndtægt af den store Mænde af dette Slags Dyr, som findes her.
Aalborgs Stifts Adresseavis, 1826-02-02
J Stavanger lover man sig et godt Udbytte af Sildfiskeriet i Aar, da de sædvanlige Kiendemærker i Høst have viist sig, nemlig en Mængde Hvalfiske, som pleier at være et umiskjendeligt Forbud paa en heldig Fangst. Bergen den 3die Januar. De fleste fra Høst=Sildfiskeriet hertil hjemkomne Fartøjer have i Romsdalen og længere Nord, ikke været synderlig heldige, da mange af dem kun hjembragte fra 20 til 40 Tønder fed Sild, som her blev betalt med 6 1/2 Species for Kjøbmandsild, 3 1/2 for middel og 2 3/5 Sp. for Christiania Sild. De Faa derimod, som have faaet fulde Ladninger, og kom betimeligen tilbage, fik høiere Priis. Mange af disse have været borte 3 a 4 Maaneder, og lide saaledes stort Tab. Ved Christiansunds Øerne viste sig i Høst Overflødighed af feed Sild, men det stormende Veir hindrede Fiskerne fra at kunne benytte deres Garn eller komme paa Søen med deres Baade. Man har det bedste Haab om et godt Sildfiskeri. Her er ellers meget stille i Handelen; det Meste, som kjøbes, er ledige Tønder til den Sild, man forventer. Penge begynde at blive sjeldne, hvilket altid er Tilfældet mod Sildfiskeriets Begyndelse; som Følge deraf falbydes ogsaa adskillige Vare=Artikler billigere.
Aalborgs Stifts Adresseavis, 1826-02-02
Blandinger. For Columbisk Regning ere i Ny-York bygte 2 overmaade skjønne Fregatter, hver paa 64 Kanoner.
Aalborgs Stifts Adresseavis, 1826-02-02
Kongen af Bayern har sendt tre Mennesker til Arras i Frankrig, til det derværende Sukkerraffinaderi, hvor Sukker tilberedes af Sukkerbeden eller den saakaldte Runkelroe, for at de der skulle nøiere lære at kjende Gangen af den hele Tilvirkning, hvoraf maa sluttes, at han foresætter sig i sin Tid at formindske Forbruget af Sukker fra Colonierne. - Over=Tyskerne kunne da vel og gjerne hjælpe sig med noget Ringere.
Aalborgs Stifts Adresseavis, 1826-02-02
J Nordamerika har Staten Missouri rige Bjergværker, der dog ikke bearbeides rigtig. Jsær have de saadan Mængde Bly, at de i 2 Aar have nylig leveret 7 1/2 Mill. Pund. Ogsaa af Jern have de Overflødighed.
Aalborgs Stifts Adresseavis, 1826-02-02
J Stedet for det undertrykte Blad "Stockholms Dagligt Allehaanda" udkommer nu sammesteds et nyt Blad under Titel "Laterna magica. Til at afgaae som Nordamerikansk Sendemand til Panama-Stævnet have meldt sig tre Candidater, nemlig den fra Præsidentposten nys fratraadte Hr. Monroe, som ingen uafhængig Formue har erhvervet sig, samt Herrerne Crawfurd og Gallatin. De høje Poster, som disse Statsmænd allerede have beklædet, den Anseelse, de staae i, viser noksom fra hvilken Synspunkt Nordamerika anskuer dette Ministerstævne. Ogsaa i Nordamerika, nemlig i Ny-York har dannet sig et Bjergværkselskab til ved Sammenskud at drive Minerne ved Temasgaltepec i det Mexicanske.
Aalborgs Stifts Adresseavis, 1826-02-02
J Nærheden af Coquimbo i Chille, har en Mulæseldriver ved et Slumpetræf opdaget en meget rig Sølvmalm.
Aalborgs Stifts Adresseavis, 1826-02-02
Ved senere Undersøgelser har man fundet fem rige Aarer, hvis Besiddelse Englænderne og Amerikanerne kappes om at faae tilvendt sig.
Aalborgs Stifts Adresseavis, 1826-02-02
Nye Reise-Annaler, som udkomme i Paris, melde at en af Chirurgerne, der ledsagede Sir Charles Mac Carth. paa hans ulykkelige Tog mod Ashantierne, skal have været saa lykkelig at undslippe af det haarde Fangenskab, hvori han holdtes af Afrikanerne. Han var Øjenvidne til bemeldte Engelske Generals rædsomme og ynkelige Død. Han blev i den fiendlige Leier levende flaaet fra Hoved til Fødder, og samme Marter maatte ogsaa alle de andre med ham fangne Officerer udstaae. Efterat man havde ladet dem leve i nogen Tid i denne gruelige Pine, bleve de endelig ihjelslagne, Legemerne opskaarne og derpaa anrettet et Gilde og Hjertet af den ulykkelige General sat frem for Kongen og de ypperste Øverster, som en fortrinlig Lækkerbid.
Aalborgs Stifts Adresseavis, 1826-02-02
Pengeforlegenheden i London vedvarer. Paa en Jndigo-Auction, som det Ostindiske Kompagni lod afholde den 17de f. M., havde man det mageløse Tilfælde, at der ikke skeete et eneste Bud.
Aalborgs Stifts Adresseavis, 1826-02-02
For omtrent et Aar siden blev Generalinspektøren ved Operaen i Paris, Henry, arresteret for Falskueri. Da Sagen nylig skulde paakiendes, vare alle Atterne borte. Paa Mistanke blev den Tiltaltes Kone hæftet og angav da to af Dommerens egne Fuldmægtige som skyldige. Den Ene af dem har hængt sig selv i Arresten, Madamen derimod er igjen sat paa fri Fod.
Aalborgs Stifts Adresseavis, 1826-02-02
Den berømte Orientalist, Kancellieraad Nordberg i Upsala, er afgaaet ved Døden.
Aalborgs Stifts Adresseavis, 1826-02-02
Den Østerrigske Jagttager siger: Officielle Efterretninger fra Bucharest og Jassy af 24de og 26de December lyde højst sørgeligt, da Pesten saavel i begge Fyrstendømmerne som i de nærligende Ottomanske Provindser truer med at antage en alvorlig Character. Jfølge officielle Anmeldelser fra Øvrighedspersoner i det Vallakkiske District, vare allerede i Løbet af December tolv Landsbyer og Staden, Rimik hjemsøgte af Sygdommen, som overalt havde bortrevet mange Mennesker. J Ruschischuk og Braila ere flere Personer døde af Pesten, i Sistow og Silistria hersker den bestandig, og paa de lige over for Jurtukoy liggende Donau-Øer ere alle de Jndbyggere, som ikke flygtede ved Ondets Udbrud, bortdøde indtil paa en Mand nær. Medens man i Bucharest svæver i den yderste Urolighed herover, har der i Jassy selv imod Enden af December viist sig Spor af Sygdommen; nogle i Forstaden, Tatarasch hurtig paa hinanden følgende Dødsfald havde vakt Regeringens Opmærksomhed, der blev nedsat er Sundhedscommission, som indledede en Undersøgelse af de Syge, og eenstemmig erklærede Ondet for at være den sande Pest. Jkke langt fra Mississippis Munding og ikkun 10 Mile fra New=Orleans har man opgravet nogle Levninger af et uhyre stort Dyr, imod hvilket selv den store Amerikanske Mammouth synes at have været en Pusling. Det vigtigste Fragment, som man har fundet af dette Dyr, er Hjerneskallen (eraneum), der har en Længde af 22 Fod og er paa det bredeste Sted 4 Fod høi og 9 Tommer tyk. Den vog ialt 12000 Pd. Af dette Fragment at dømme, sluttet man, at det Dyr, den har tilhørt, maa omtrent have været 200 Fod langt, og den mærkelige Omstændighed, at der i Overkjævebenets Hulinger forefandtes en Mængde Fedtvox, der antændt gav en klar Lue og en Vellugt fra sig lig den graa Abras, lader formode, at det har været et Søedyr. Stedets lave Beliggenhed og Vandets høje Stand forhindrede for Øjeblikket videre Eftergravning Allerede 1799 fandt man sammesteds flere organiske Levninger og blandt Andet en uhyre stor Kjævetand af et kjødædende Dyr.
Aalborgs Stifts Adresseavis, 1826-02-02
En Captain i Frankfurt ved Navn Busch har opfundet et nyt Slags Kakkelovne, som ved samme Varmegrad spare 45 PC. af Brændselet, og naar disse Ovne anbringes i Brændevinsbrænderier og Fabrikker spare de 66 PC.; disse Resultater ere gjentagne Gange blevne udbragte, og tillige ved de offentlige Forsøg, som den Frankfurter Jndustri-Forening har anstillet med dem. J Frankfurt ere allerede 400 af disse Ovne komne i Brug, ogsaa ere de med stor Fordeel blevne indførte paa Herregaardene i Omegnen. Disse Ovne skulle ogsaa sikkre for Jldsvaade. Persiens nuværende Konge (Schach), Feth Aly, er, uagtet alle sine glimrende Talenter og Agtelse for Europæisk Kultur, dog en sand orientalsk Barbar. Da han i Aaret 1798 kom til Regeringen, lod han henrette 40 Prindser af den forrige Kongefamilie. Hele Statsforvaltningen er et fuldkomment Militær-Despoti. Baade Land og Folk betragtes som Despotens Eiendom, og ingen af de ham omgivende Personer er noget Øjeblik sikker paa sit Liv; thi ofte lyster det ham at lade Arme og Been hugge af sine Ministre og Yndlinge, eller drukne dem, lade opskjære deres Bug &c. Ved mindste Forseelse maa de Fornemme taale 300 Bastonnader under Fodsaalerne. Jndbyggerne ere derfor og i Bund og Grund fordærvede. En Person gjør sig ingen Samvittighed af, efter befaling, at være Giftblander, at røve, plyndre &c.; men undskylder sig med, at det skeer "paa Herrens befaling" og at han maa staae til Ansvar. J Schachens Harem hersker samme frygtelige Despotisme. Enten har hans Moder, eller et andet aldrende Fruentimmer Opsigt her, og straffer den mindste Forseelse paa det grusomste. For en liden Feil blive disse Koner gjennempryglede, druknede, deres Mave opskaaren, eller de blive levende begravede. Den den skjænker Schachen den første Søn, bliver særdeles udmærket, og naar han i Tiden bliver Statholder over en Provinds, faaer hun Tilladelse at ledsage ham. Den ældste Søn pleier, naar han efter Faderens Død kommer paa Tronen, at lade dræbe alle sine Brødre. Er han derimod meget godhjertet, slippe de med at faae deres Øjne udstukne, eller at de blive kastrerede. Faaer Schachen, formange Børn, myrdes alle de yngste. Den nuværende Schach har 70 Sønner. Da en Engelsk Gesandt ved en Leilighed spurgte ham, hvormange han havde, svarede han: "det kan jeg ikke saa lige huske, men min Sekretær kan sige det." Denne saae efter i Protokollen, hvor han fandt det nævnte Antal. - En Egyptisk Bey skal efter en berømt Reisende endnu have bragt det videre; thi han havde paa engang 80 Børn i Vuggen. - Schachen, af Persien har flere Hundrede Koner. De opsøges allevegne og bringes med Magt til hans Harem.
Aalborgs Stifts Adresseavis, 1826-02-02
J Spanien er Jndførselen af alle udenlandske Aviser bleven forbudt paa nogle faa Franske Blade nær, og alle Franske Bøger paa den bekjendte Ultra Katholiks Hr. v. Mennais Værker nær.
Aalborgs Stifts Adresseavis, 1826-02-02
En Britisk Reisende fortæller, at i Landet Pabenda i Afrika, føre Konerne udelukkende Regimentet og have Serailer af Mænd.
Aalborgs Stifts Adresseavis, 1826-02-02
Mellem Boston og Baltimore har man fornylig opdaget et ganske forunderligt Havdyr, med et næsten fuldkomment Hestehoved. To af disse Søhestes Længde udgjorde 40 Fod. Deres Hals og Hoved var 7 Fod lang og bedækket med Skiel. (J Elben har man nylig skudt en Delfin, halvfemte Fod lang.)
Aalborgs Stifts Adresseavis, 1826-02-02
Det første No. af den svarsburg-sonderhausiske Regeringstidende for 1826 indeholdt en fyrstelig Anordning, der bestemmer, at enhver Forbryder i dette lille Land, som herefter vorder dømt til over et Aars Tugthusstraf, skal før sin Jndtrædelse deri, saafremt ikke særdeles Omstændigheder gjøre en Undtagelse, paa offentlig Torv gives en saakaldet Velkomst, der skal bestaae af ligesaamange Slag, som han er dømt til Straffeaar.
Aalborgs Stifts Adresseavis, 1826-02-02
Fædrelandet.
Aalborgs Stifts Adresseavis, 1826-02-02
Kjøbenhavn. Under 21de December har det allernaadigst behaget Hs. Majestæt Kongen at bestemme Jndførselstolden i Hertugdommene Slesvig og Holsten af saxisk Nyblaat, Bremer blaat, Nygrønt, Berlinerrødt og deslige finere Malervarer, til 12 Rbs. pr. Pund.
Aalborgs Stifts Adresseavis, 1826-02-02
Doctor Heiberg skal have en ny Vaudeville færdig, bestemt til Opførselse med det første; "Den 28de Januar, eller de tre Musicanter incognito ". Han har faaet 300 Rbdlr. for Manuscriptet. Man faaer, hedder det, at see deri Østergade illumineret. - Af Kong Salomon er nu udkommen tredie Oplag.
Aalborgs Stifts Adresseavis, 1826-02-02
Den nylig afdøde Kammerherre von Oppen havde været gift med Enken efter Governør Wrisberg, men som han overlevede. Han skal have efterladt 170000 Rbdlr., samt et Brev med indlagte 4000 Rbd. til sine Executorer af Testamentet, 4 i Tallet; men Testamentet er ikke fundet.
Aalborgs Stifts Adresseavis, 1826-02-02
Viborg, den 30te Januar. Den stærke Frost, der især den 18de og 19de Januar her var paa sin største Høide, afløstes med Snee, Glatis og endelig med Tøeveir, i Dag Frost. - Her i Egnen er ikke falden meget Snee (Liimfjordens Egne trækker det til sig, men i Salling, i Egnen øster paa og ved Aalborg (?) er falden endeel - Rugprisen er som Følge deraf steget noget, f. Er. til 3 Rbd. Tønden; det dyreste af Fødemidlerne her ere Kartofler, der betales i den senere Tid med 20 s. Skjeppen, ligesaameget som Byg koster; da de ved Aalborg og og andetsteds sælges for 12 s. Skjeppen og Kolonien Alheden dog her sædvanlig leverer dem for godt Kjøb, er det saameget mere at ønske, at Landmanden i vor Omegn lagde endnu mere Vind paa dette nu saa yndede Fødemiddel, der nu som følge af dets Dyrhed ikke kan benyttes af den Fattige. Jsen paa Søen her, der har været 1/2 Alen tyk, har givet Fiskerne Leilighed til at fange endeel Aal og Aborre.
Aalborgs Stifts Adresseavis, 1826-02-02
Den 12te Decbr. blev i Landsoverretten paadømt Sagen: Møller for Peder Nielsen af Homlund, contra: F. Lykke, for Kjøbmand Thomsen, m. fl. af Varde, angaaende et Partie Smør, Appellanten, som Commissionair for Kjøbmand Poul Nissen i Flensborg, har opkjøbt, og som af de Jndstævnte er anholdt ved Transporten gjennem Varde. - Dom Appellanten bør for de Jndstævntes Tiltale i denne Sag frie at være og den paaankede Anholdelsesforretning at være ophævet, samt Jndstævnte, under 5 Rbdlr. daglig Mulct, udlevere det anholdte Partie Smør. Processens Omkostninger for begge Retter ophæves. - Ved Varde Byes Politieret er Peder Nielsen idømt at betale en Mulct til Byens Kæmnerkasse og Citanterne af 30 Rbdlr. Sølv, og Sagens Omkostninger med 20 Rbdlr. Sølv. Den passerede Anholdelsesforretning kjendt ved Magt at stande. S. D. Sagen: F. Lykke, for Skifteretten i afg. Kjøbmand Søren Holmarks Boe, contra: (mødte ikke) Skifteforvalteren i Madame Aggersborgs Fallitboe i Lemvig, ang. en i sidstnævnte Boe afsagt Decision, hvorved Holmarks Boe af den Grund, at ingen Omskrivning har fundet Sted, er frakjendt en Sum af 387 Rbdlr. 78 3/5 s. Sølv efter et Skadesløsbrev af 1803. - Dom: Den udtagne Overretsstævning afvises. S. D. Sagen: Actor Holm, contra: Møller, Defensor for suspenderet Herredsfoged Hansen i Kjettrup, der tiltales for mislig Embedsførelse, m.v. - Dom: Tiltalte bør have sit Embede som Herredsfoged og Skriver i Øster- og VesterhanHerrederne forbrudt, samt til adskillige Boer og Overformynderier betale omtrent 2500 Rbdlr., hvorhos Justitiens saavelsom alle Vedkommendes lovlige Ret til Tiltalte er reserveret. Den inden Vester- og Østerhann-Herreders Ret over Tiltalte, afsagte Dom, var i det Væsentlige den samme.
Aalborgs Stifts Adresseavis, 1826-02-02
Blandinger. J Aarhuus søges et Huus uden Fælledskab tilkjøbs eller tilleie samt en Kikkert og et Natskrin, hvorom Vedkommende melde sig skriftlig paa Addresse-Comptoiret.
Aalborgs Stifts Adresseavis, 1826-02-02
Den i Helsingøer nys afdøde Etatsraad Lars Chr. Estrup, var født paa Grevskabet Lindenborg, hvor hans Fader var Forpagter.
Aalborgs Stifts Adresseavis, 1826-02-02
Politiet i Aarhuus har paalagt vedkommende Eiere, under Ansvar for ellers deraf flydende mulig Jldskade, at have nøieste Tilsyn med, at der findes Kakkelovne i de af dem bortleiede Værelser, at uformuende Leiere ikke skulle søge at opvarme Værelset ved Kul i Potter og Stykker af disse. - Stiftsphysicus sammesteds, Dr. Willemoes, har bekjendtgjort en Anviisning ved druknede Menneskers Behandling, tilligemed de Steder, hvor Rednings=Apparater og de første Lægemidler findes opbevarede.
Aalborgs Stifts Adresseavis, 1826-02-02
Skibsefterretninger. Til Bergen indkom i Slutningen af December f. A. Skpr. Petersen af Flensborg, kommende fra Newcastle med Steenkul, Slibestene og Steentøi, Skibet har lidt betydelig Skade. Skipperen ligger syg af en Skade, han fik ved en Søstyrtning, i hvilken han mistede 2 Mand.
Aalborgs Stifts Adresseavis, 1826-02-02
En Skipper Bergmann fra Stockholm, der med sit Skib ligger i Nærheden af Stavanger, siger, at han midt i December Maaned f. A. passerede i Nordsøen en Dansk Galease, som Mandskabet havde forladt, og som havde 3 Danske Flag anbragte i Masterne. Veiret var saa haardt, at han umuligen kunde besætte Fartøiet, som ellers ikke lod til at have faaet Skade. Aalborg.
Aalborgs Stifts Adresseavis, 1826-02-02
Efterat det nu har tøet uafbrudt i en Ottedagestid med S. V. og stille Veir, er Fjordisen ikke længere til at gaae over paa, og Jsbroerne ere igaar tagne op. Jmidlertid kan det med saadan Vind og Veirligt endnu vare længe inden Fjorden bliver aaben for Skibsfarten.
Aalborgs Stifts Adresseavis, 1826-02-02
Bekiendtgjørelser. At Sognepræsten for Øsløs, Vesløs og Arup Sogne i Vesterhan-Herred, Thisted Amt, Hr. Turck, Natten imellem den 16de og 17de hujus ved Døden er afgangen; dette bekjendtgjøres herved hans Familie og Venner. Hanherredernes Contoir paa Aagaard, pr. Aalborg, den 18de Januar 1826. Kjer, const. Herredsfoged og Boets Skifteforvalter.
Aalborgs Stifts Adresseavis, 1826-02-02
De veltænkende Borgere her i Byen, som ved velvillige Gaver have bidraget til den evangeliske Palmebogs Jndførelse i Søndertranders Sogn, skylder jeg herved offentligen at takke paa egne og de 20 trængende flittigere Kirkegjængeres Vegne, som have modtaget Psalmebogen enten aldeles gratis eller for halv Betaling. Gud velsigne fremdeles de ædle Givere saaledes, at de maae have Evne som Villie til at understøtte gavnlige Foretagender. Aalborg den 1ste Februarii 1826. Gad.
Aalborgs Stifts Adresseavis, 1826-02-02
Næstkommende Fastelavns Søndag bliver Bal i Klubben Enigheden, som tager sin Begyndelse om Aftenen Kl. 6. Directionen.
Aalborgs Stifts Adresseavis, 1826-02-02
Løverdagen den 18de Februarii om Aftenen Kl. 6 holdes Generalforsamling i Selskabet Enigheden. Directionen.
Aalborgs Stifts Adresseavis, 1826-02-02
Min Møllekarl Thomas Thomassen Flade, hvis Opførsel, som saadan, var strafværdig, har derfor betalt 2 Rbd. Sedler til Aalborg Byes Fattige, og strax maattet qvittere sin Tjeneste. Aalborg den 1ste Februarii 1826. Chr Møller. Af Ceres, et periodisk Skrivt for dannede Læfere, er December-Heftet for 1825 udkommet og indeholder: FrøkenHambleton, af Karl Müchler. - Fader Gutmann og hans Søn, af F. Mosengeil. - Den døende Svane, af Herder. - Anecdoter.
Aalborgs Stifts Adresseavis, 1826-02-02
Subskription modtages fremdeles hos Vogelius, Boghandler og Bogbinder.
Aalborgs Stifts Adresseavis, 1826-02-02
Andet og tredie Hefte af Luthers Huuspostil, der udgives af Pastor Thisted, har nu forladt Pressen. De som endnu maatte behage at subskribere paa dette Værk, ombedes jo før jo hellere at melde dem. Aalborg den 2den Februarii 1826. Vogelius.
Aalborgs Stifts Adresseavis, 1826-02-02
Undertegnede, der har vundet Borgerskab og nedsat sig her Byen som Skomagermester, ønsker sig paa bedste Maade recommenderet til Enhver, som vil forunde mig deres Arbeide. Mit Logis er paa nærværende Tid i Møllergaden. Aalborg den 2den Februarii 1826. Lars C. Svendsen.
Aalborgs Stifts Adresseavis, 1826-02-02
Bekanntmachung, die Herren Apothecker, in allen Oertern des Herzogthum Schleswig, nordlich von der Stadt Schleswig, so wie in ganz Jutland, Alzen und Fühnen, merden ersucht, sich megen fredericksfelder Medicinglas, bis mester nicht an mich, sonderen einzig und allein an den Herrn F. W. Funke in Flensburg zu menden; indem ich zu Gunsten des Herrn Funke, auf den Medicinglashandel nach den erwohnsen Oertern, bis weiter, so lange unsere Vereinbarung dauert, ganzlich Verzicht leiste. Fredericksfeld d. 19ten Januar 1826. Pederstamme Petersen.
Aalborgs Stifts Adresseavis, 1826-02-02
Jn Beziehung auf die Anzeige des Herrn Pederstamme, Petersen zu Fredericksfeld, halte ich wie bisber, immer ein gut sortirtes Lager von seinem besten Medicin Glase, und empfele mich den sammtlichen Herren Apotheckern auch ferner, som wohl mit diesem als auch mit allen meinen anderen bekannten Artickeln, bestens. Flensburg d. 25ten Januar 1826. Fried. Wilh. Funke.
Aalborgs Stifts Adresseavis, 1826-02-04
Rusland. Den i nogen Tid sygelige Keiserinde Elisabeth er nu god Bedring og lader sig kjøre til Kirken, dog kuns naar det ikke er mere end 19 Graders Frost.
Aalborgs Stifts Adresseavis, 1826-02-04
J Anledning af Uordenerne i St. Petersborg den 14de (26de) December og den derved lykkeligen opdagede, temmelig vidt omfattende, farlige Sammensværgelse, er af H. K. Majestæt udnævnt en Undersøgelses-Commission, bestaaende af H. K. Høyhed Storfyrst Mikael Paulsen, Krigsministeren Jnfanterigeneral Tatischscheff, virkelig Geheimeraad Fyrst Golizyn, Militær-Generaladjutant Golenischtscheff=Kutusoff, samt Generaladjutanterne Benkendorff, Levascheff og Potapoff. Alle denne Commissions Forhandlinger skulle i sin Tid, efter Forhørenes Slutning, bringes til offentlig Kundskab. Ligesom forhen er meldt, at hele den første Armee har svoret Keiseren Troskabsed, saaledes har man nu samme Efterretning om hele den anden og ligeledes om den Polske Armee.